ΚΑΝΟΝΙΣΜΟΣ (ΕΚ) ΑΡΙΘ. 2515/94 ΤΗΣ ΕΠΙΤΡΟΠΗΣ της 9ης Σεπτεμβρίου 1994 για την τροποποίηση του κανονισμού (ΕΟΚ) αριθ. 1848/93 περί των λεπτομερών κανόνων εφαρμογής του κανονισμού (ΕΟΚ) αριθ. 2082/92 του Συμβουλίου για τις βεβαιώσεις ιδιοτυπίας των γεωργικών προϊόντων και τροφίμων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2082/92 του Συμβουλίου της 14ης Ιουλίου 1992 για τις βεβαιώσεις ιδιοτυπίας των γεωργικών προϊόντων και τροφίμων ((1)>AE>), και ιδίως το άρθρο 20,

Εκτιμώντας:

ότι, για την προώθηση και την αξιοποίηση της ιδιοτυπίας των προϊόντων τους, καθώς επίσης και για την πληροφόρηση των καταναλωτών, πρέπει να τεθεί στη διάθεση των επαγγελματικών φορέων το κοινοτικό σύμβολο και η ένδειξη που αναφέρονται στον κανονισμό (ΕΟΚ) αριθ. 2082/92- ότι, κατά συνέπεια, πρέπει να καθορισθούν οι τεχνικοί κανόνες αναπαραγωγής για την ορθή χρήση του συμβόλου και της ένδειξης.

ότι, προκειμένου να αποφευχθεί η σύγχυση των καταναλωτών απέναντι στην πληθώρα των πληροφοριών στον τομέα των γεωργικών προϊόντων και των τροφίμων, πρέπει να εξασφαλισθεί ένας ελάχιστος βαθμός ομοιογένειας των πληροφοριών όταν ένας παραγωγός ή/και μεταποιητής επιθυμεί να επωφεληθεί του συστήματος βεβαιώσεων ιδιοτυπίας που θεσπίσθηκε από τον κανονισμό (ΕΟΚ) αριθ. 2082/92- ότι, κατά συνέπεια, ο παραγωγός ή/και ο μεταποιητής πρέπει να χρησιμοποιεί τα υποδείγματα που προβλέπονται στον παρόντα κανονισμό.

ότι, για να ληφθούν υπόψη οι ανάγκες κάθε αγοράς, το κατάλληλο γλωσσικό πρότυπο για τη θέση στο εμπόριο γεωργικών προϊόντων ή τροφίμων πρέπει να επιλέγεται από τον παραγωγό ή/και μεταποιητή.

ότι, για να ενισχυθεί η αξιοπιστία του σήματος που χαρακτηρίζει τα ιδιότυπα γεωργικά προϊόντα ή τρόφιμα, είναι επιθυμητό να αναγράφεται στην ετικέτα που προορίζεται για τη θέση στο εμπόριο του προϊόντος η ονομασία της υπηρεσίας ή του οργανισμού ελέγχου.

ότι, για τις ανάγκες ελέγχου, πρέπει τα κράτη μέλη να διαθέτουν καταλόγους παραγωγών που έχουν εξουσιοδοτηθεί να χρησιμοποιούν την καταχωρημένη ονομασία καθώς επίσης και το κοινοτικό σύμβολο και την ένδειξη.

ότι τα στοιχεία αυτά οδηγούν στην τροποποίηση του κανονισμού (ΕΟΚ) αριθ. 1848/93 της Επιτροπής ((2)>AE>).

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Βεβαιώσεων Ιδιοτυπίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

'Αρθρο 1 Ο κανονισμός (ΕΟΚ) αριθ. 1848/93 τροποποιείται ως εξής:

1. Το άρθρο 4 παράγραφος 1 αντικαθίσταται από το ακόλουθο κείμενο:

" 1. Το κοινοτικό σύμβολο που αναφέρεται στο άρθρο 12 του κανονισμού (ΕΟΚ) αριθ. 2082/92, καθώς και η ένδειξη που προβλέπεται στο άρθρο 15 του εν λόγω κανονισμού, αποτελούνται από τα υποδείγματα που εμφαίνονται στο παράρτημα Ι μέρος Α και μέρος Β του παρόντος κανονισμού. Η ένδειξη μπορεί να χρησιμοποιηθεί χωρίς το κοινοτικό σύμβολο.

Για την ορθή χρήση του κοινοτικού συμβόλου και της ένδειξης πρέπει να τηρούνται οι τεχνικοί κανόνες αναπαραγωγής που καθορίζονται στο έντυπο σχεδίων του παραρτήματος ΙΙ του παρόντος κανονισμού."

2. Παρεμβάλλεται το ακόλουθο νέο άρθρο 4α:

"'Αρθρο 4α

1. Ο παραγωγός ή/και μεταποιητής, ο οποίος έχει δικαίωμα χρήσης της ένδειξης και του κοινοτικού συμβόλου βάσει του κανονισμού (ΕΟΚ) αριθ. 2082/92, μπορεί να επιλέξει μεταξύ των υποδειγμάτων που εμφαίνονται στο παράρτημα Ι του παρόντος κανονισμού εκείνο (ή εκείνα) που είναι κατάλληλο (κατάλληλα) για να διατεθεί στο εμπόριο το γεωργικό προϊόν ή το τρόφιμο.

2. Ο παραγωγός ή/και ο μεταποιητής που επιθυμεί να αναφερθεί στην ετικέτα, στην παρουσίαση ή/και στη διαφήμιση του γεωργικού προϊόντος ή του τροφίμου, στο σύστημα βεβαιώσεων ιδιοτυπίας που θεσπίσθηκε από τον κανονισμό (ΕΟΚ) αριθ. 2082/92, ενσωματώνει το(τα) υπόδειγμα(τα) που παρουσιάζονται στο παράρτημα Ι του παρόντος κανονισμού στις πληροφορίες αυτές."

3. Παρεμβάλλεται το ακόλουθο νέο άρθρο 6α:

" 'Αρθρο 6α

1. Ένα κράτος μέλος μπορεί να προβλέψει ότι η ονομασία της υπηρεσίας ή του οργανισμού ελέγχου που αναφέρεται στο άρθρο 14 του κανονισμού (ΕΟΚ) αριθ. 2082/92, και υπάγεται στη δική του δομή ελέγχου, πρέπει να αναγράφεται στην ετικέτα του γεωργικού προϊόντος ή του τροφίμου.

2. Η υπηρεσία ή ο οργανισμός ελέγχου ανακοινώνει στο κράτος μέλος το ονοματεπώνυμο και τη διεύθυνση των παραγωγών που είναι εξουσιοδοτημένοι να χρησιμοποιούν το καταχωρημένο όνομα καθώς επίσης και την ένδειξη και το κοινοτικό σύμβολο. Το κράτος μέλος θέτει στη διάθεση των άλλων κρατών μελών και της Επιτροπής τον κατάλογο των εξουσιοδοτημένων παραγωγών."

4. Το κείμενο που εμφαίνεται στα παραρτήματα του παρόντος κανονισμού προστίθεται ως παραρτήματα Ι και ΙΙ.

'Αρθρο 2 Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 9 Σεπτεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 208 της 24. 7. 1992, σ. 9.

(2) ΕΕ αριθ. L 168 της 10. 7. 1993, σ. 35.